***SECŢIUNEA III***

**Contract de lucrări**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

***1. Părţile contractante***

În temeiul Ordonanţei de urgenţă a Guvernului nr. 34/2006 privind atribuirea contractelor de achiziție publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, s-a încheiat prezentul contract de lucrări,

**Între**

......................................................................... ***denumirea autorităţii contractante*** cu sediul în .................................................................. telefon/fax .............................................. cod unic de înregistrare .................................................. cod fiscal ..................................., având cont deschis la............................................................................... reprezentată prin domnul/doamna ............................................................................................... (numele şi prenumele conducătorului), având funcţia de..............................................., în calitate de **achizitor**, pe de o parte,

**şi**

……... ................ ........................... ……………. ***denumirea operatorului economic*** cu sediul în .................................................................. telefon/fax .............................................. număr de înmatriculare în Registrul Comerţului .................................................. cod fiscal ................................... având cont deschis la .........................................................reprezentat prin domnul/doamna ............................................................................................... (numele şi prenumele conducătorului), având funcţia de ..............................................., în calitate de **executant**, pe de altă parte.

***2. Definiţii***

În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
      2. ***achizitor şi executant*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***amplasamentul lucrării*** *-* locul unde executantul execută lucrarea;
      5. ***forţa majoră***- orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi***- zi calendaristică; ***an*** - 365 zile;
      7. **ordin administrativ**: orice instrucţiune sau ordin emis de către achizitor pentru executant;
      8. **act adiţional:** document ce modifica termenii şi condiţiile contractului de presări servicii;
      9. **conflict de interese** înseamnă orice eveniment influenţând capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul executantului;
      10. **despăgubire:** suma, neprevăzută expres în prezentul contract, care este acordată de către instanţa de judecată sau este convenită de către părţi ca despăgubire plătibilă părţii prejudiciate, în urma încălcării contractului de lucrări de către cealaltă parte;
      11. **penalitate contractuală:** despăgubirea stabilită în contractul de lucrări ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
      12. **proiectul:** proiectul (documentaţia) în legătură cu care sunt executate lucrările în conformitate cu prevederile din prezentul contract;
      13. **lucrări:** înseamnă toate lucrările, care urmează să fie realizate de către Antreprenor, incluzând lucrările temporare;
      14. **sector de lucrare** : obiect de construcţie, parte a obiectivului de investiţie cu funcţionalitate distinctă în cadrul ansamblului acestuia;
      15. **termene limită:** perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare;
      16. **garanţia de participare:** suma de bani care seconstituie de către ofertant în scopul de a proteja autoritatea contractantă faţă de riscul unui eventual comportament necorespunzător al acestuia pe întreaga perioadă derulată până la încheierea contractului de achiziţie publică;
      17. **garanţia de bună execuţie** suma de bani care se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului;
      18. **perioada de garanţie acordată lucrărilor:** perioada de timp cuprinsăîntre data recepţiei la terminarea lucrărilor şi data recepţiei finale;
      19. **perioadă de notificare a defecţiunilor** înseamnă perioada de timp cuprinsă între momentul identificării defecţiunii şi momentul transmiterii către executant a notificării privind defecţiunile apărute la lucrări sau sectoare de lucrări (*după caz*) în intervalul de timp cuprins între data recepţiei la terminarea lucrărilor sau Sectoarele de Lucrări şi recepţia finală, la expirarea perioadei de garanţie acordată lucărilor;
      20. **durata de execuţie** înseamnă durata de realizare a Lucrărilor, ce nu va depăși \_\_\_ zile;
      21. **șantier** înseamnă locurile puse la dispoziţie de către achizitor unde urmează a fi executate Lucrările precum şi oricare alte locuri prevăzute în Contract ca fiind părţi componente ale Şantierului.

***3. Interpretare***

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi viceversa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**3.3.** Clauzele şi expresiile vor fi interpretate prin raportare la întregul contract.

***Clauze Generale***

***4.* *Obiectul contractului***

**4.1** - Executantul se obligă să proiecteze, să execute, să finalizeze şi să remedieze orice defecte ale lucrării ............................................ ................................................ (*denumirea* *lucrării*), în conformitate cu obligaţiile asumate prin prezentul contract.

**4.2** - Achizitorul se obligă să plătească executantului preţul convenit în prezentul contract pentru lucrările prevăzute la 4.1.

***5.* *Preţul contractului***

Preţul convenit pentru îndeplinirea contractului, plătibil executantului de către achizitor, conform graficului de plăţi, este de ...................................... lei, fără T.V.A. (*după caz …………….euro/altă valută*), la care se adaugă T.V.A. ................... lei (*după caz …………….*).

***6. Durata contractului***

Contractul de lucrări intră în vigoare la data semnării de către părţi şi îşi produce efectele până la încheierea procesului verbal de recepţie finală a lucrărilor contractate şi eliberarea garanţiei bancare de bună execuţie.

***7. Executarea contractului***

**7.1** Executarea contractului începe după constituirea garanţiei de bună execuţie, predarea amplasamentului şi emiterea ordinului de începere a execuţiei de către achizitor, la data specificată în ordinul de începere a execuției.

7.2. Termenele de execuţie a lucrărilor care fac obiectul prezentului contract sunt :

Pentru investiţii noi :

- etapa 1 – elaborare proiect tehnic, până la data de .......................

- etapa 2 - documentaţia pentru obţinere avize şi autorizaţii, până la data de ...........

- etapa 3 – detalii de execuţie, până la data de .......................................

- etapa 4 - execuţia lucărilor conform proiect, până la data de ...............................

Pentru lucrări de intervenţii la construcţii existente (reparaţii capitale, transformări, modificări, modernizări, consolidări, reabilitări termice,s,a):

-etapa 1 – elaborarea documentaţiei de intervenţie, până la data de .....................................

-etapa 2 - documentaţia pentru obţinere avize şi autorizaţii, până la data de ...........

- etapa 3 - execuţia lucărilor conform proiect, până la data de ...............................

***8. Documentele contractului***

**8.1 -** Documentele contractului sunt:

- caietul de sarcini;

- propunerea tehnică;

- propunerea financiară;

- graficul de îndeplinire a contractului;

- graficul de plăţi;

- lista subcontractanţilor, dacă este cazul;

- contractele de asociere, dacă este cazul;

- instrumentul de garantare pentru constituirea garanţiei de bună execuţie, dacă este cazul;

- angajamentul ferm de susţinere din partea unui terţ, dacă este cazul.

**8.2** - În cazul în care, pe parcursul îndeplinirii contractului, se constată faptul că anumite elemente ale ofertei tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

***9. Protecţia patrimoniului cultural naţional***

**9.1** - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

**9.2** - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora.

**9.3** - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi Comisia Monumentelor Istorice.

***10. Obligaţiile executantului***

**10.1*.*** **Codul de conduită**

1. Executantul va acţiona întotdeauna loial, imparţial şi ca un consilier de încredere pentru Achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu proiectul sau lucrările executate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale. Nu va angaja Achizitorul în niciun fel, fără a avea acordul prealabil scris al acestuia şi va prezenta această obligaţie în mod clar terţilor, dacă va fi cazul.
2. Pe perioada executării contractului, Executantul se obligă să nu aducă atingere obiceiurilor politice, culturale şi religioase dominante în Romania, respectând totodată şi drepturile omului.
3. Când Executantul sau oricare din subcontractantii săi, personalul, experţii, agenţii sau subordonaţii săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, Achizitorul poate decide încetarea prezentului contract conform prevederilor art. 26.4, fără a aduce atingere niciunui drept anterior dobândit de executant.
4. Plăţile către executant aferente Contractului vor constitui singurul venit ori beneficiu ce poate deriva din acesta şi, atât Executantul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă sau orice altă formă de retribuţie în legătură cu sau pentru executarea obligaţiilor din prezentul contract.
5. Executantul nu va avea niciun drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat, utilizate în scopurile Contractului sau ale Proiectului, fără aprobarea prealabilă în scris a Achizitorului.
6. Executantul şi personalul său vor respecta secretul profesional, pe perioada executării Contractului, inclusiv pe perioada oricărei prelungiri precum şi după încetarea acestuia. În acest sens, cu excepţia cazului în care se obţine acordul scris prealabil al Achizitorului, Executantul şi personalul său, salariat ori contractat de acesta, incluzând conducerea şi salariaţii din teritoriu, nu vor divulga niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării prezentului contract. Totodată, Executantul şi personalul său nu vor utiliza în dauna Achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării prezentului Contract.
7. Executarea Contractului nu va genera cheltuieli comerciale neuzuale. Dacă apar totuşi astfel de cheltuieli, Contractul poate înceta conform art. 26 din prezentul contract. Cheltuielile comerciale neuzuale sunt comisioanele care nu sunt menţionate în prezentul contract sau care nu rezultă dintr-un contract valabil încheiat referitor la acesta, comisioanele care nu corespund unor servicii/lucrări executate şi legitime, comisioanele plătite unui destinatar care nu este în mod clar identificat sau comisioanele plătite unei societăţi care potrivit tuturor aparenţelor este o societate interpusă.
8. Executantul va furniza Achizitorului, la cerere, documente justificative cu privire la condiţiile în care se execută prezentul contract. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

**10.2. Conflictul de interese**

1. Executantul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a prezentului contract. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 3 zile de la apariţia acestuia.
2. Achizitorul are dreptul de a verifica dacă măsurile luate sunt corespunzătoare şi dacă este necesar poate solicita măsuri suplimentare. Executantul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Executantul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.
3. Executantul trebuie sa evite orice contact care ar putea să-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care executantul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a prezentului contract, în condiţiile prevăzute la art. 26.4

**10.3. Legislaţia Muncii şi Programul de lucru**

1. Executantul va respecta întreaga legislaţie a muncii care se aplică personalului, inclusiv legislaţia în vigoare privind angajarea, programul de lucru, sănătate, securitatea muncii, asistenţă socială, emigrare şi repatriere, şi îi va asigura acestuia toate drepturile legale.
2. Executantul va asigura niveluri de salarizare şi condiţii de muncă care nu vor fi inferioare celor stabilite în cadrul ramurii de activitate în care se desfăşoară lucrarea.
3. Executantul îi va obliga pe angajaţii săi să se conformeze tuturor legilor în vigoare, inclusiv celor legate de securitatea muncii.
4. Executantul îl va informa pe achizitor în privinţa programului său de lucru planificat pentru fiecare săptămână / fiecare lună de executare a prezentului contract, astfel încât persoana autorizată a acestuia să aibă posibilitatea de a planifica şi asigura continuitatea supravegherii lucrărilor pe parcursul tuturor etapelor contractului.

**10.4. Facilităţi pentru personal şi forţa de muncă**

1. Executantul va asigura şi va întreţine toate cele necesare pentru cazare precum şi facilităţile sociale pentru personalul său. De asemenea, executantul va asigura facilităţi şi pentru personalul achizitorului responsabil pentru buna derulare a contractului.

**10.5. Sănătatea şi securitatea muncii**

1. Executantul va numi un responsabil care va răspunde pentru securitatea şi prevenirea accidentelor pe şantier. Această persoană trebuie să fie calificată pentru o astfel de răspundere şi să aibă autoritatea de a emite dispoziţii şi de a lua măsurile necesare pentru prevenirea accidentelor.
2. Pe parcursul execuţiei lucrărilor, executantul are obligaţia de a sprijini activitatea persoanei responsabile cu prevenirea accidentelor, în scopul exercitării răspunderii şi autorităţii sale.
3. Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc.) procedee tehnologice utilizate sau, de către lucrătorii săi şi cei aparţinând societăţilor care desfăşoară activităţi pentru acesta (subcontractanţi), în conformitate cu prevederile Legii securităţii şi sănătăţii în muncă nr. 319/2006 şi a Normelor metodologice de aplicare a Legii nr. 319/2006 aprobate prin H.G. nr. 1425/2006, precum şi orice modificare legislativă apărută pe timpul desfăşurării contractului.
4. În cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi cerceta accidentul de muncă,evenimentul**,** conform prevederilor legale pe care îl va înregistra la Inspectoratul Teritorial de Muncă pe raza căruia s-a produs.
5. Executantul va păstra un registru şi va întocmi rapoarte privind sănătatea, securitatea şi facilităţile sociale ale persoanelor, conform cerinţelor persoanei autorizate de achizitor.
6. Achizitorul va înregistra numai cu evenimentele produse propriilor angajaţi.
7. Achizitorul nu va fi responsabil pentru niciun fel de daune –interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant sau subcontractant, cu excepţia accidentelor sau rejudiciilor rezultate din vina achizitorului sau a angajaţilor acestuia

**10.6 Obligațiile executantului privind proiectarea**

1. Executantul are obligaţia de a realiza proiectarea lucrărilor ce fac obiectul prezentului contract cu proiectanţi calificaţi, ingineri sau alţi profesionişti, care corespund cerinţelor menţionate în specificaţiile tehnice din caietul de sarcini anexă la prezentul contract.
2. Executantul va garanta că el, proiectanţii şi subproiectanţii săi au experienţa şi capacitatea necesară pentru proiectare.
3. Executantul îşi asumă răspunderea privind disponibilitatea proiectanţilor de a participa la discuţii cu achizitorul și/sau persoana autorizată de aceasta, ori de câte ori este necesar, pe parcursul derulării contractului şi până la data expirării garanţiei de bună execuţie a contractului.
4. Pe baza specificaţiilor tehnice puse la dispoziţie de achizitor, executantul are obligaţia de a asigura elaborarea şi finalizarea tuturor proiectelor necesare pentru lucrările ce fac obiectul prezentului contract,cu excepţia celor pentru care achizitorul asigură integral proiectarea necesară.
5. Executantul are obligaţia de a elabora un proiect tehnic coerent şi conform cu cerinţele din specificaţiile tehnice şi planşele furnizate de achizitor, potrivit documentaţiei de atribuire care a stat la baza încheierii prezentului contract.
6. Executantul are obligația de a se asigura că toate aspectele privind proiectarea lucrărilor respectă cerinţele impuse de către achizitor şi va fi responsabil pentru proiectarea lucrărilor la un standard ce poate fi verificat de către persoana autorizată de achizitor care acţionează în calitate de verificator de proiecte.
7. Termenul în care achizitorul urmează să-si dea acordul pe proiect este de 45 de zile de la primirea acestora.
8. Executantul are obligaţia de a proiecta toate lucrările (provizorii sau permanente) necesare îndeplinirii obiectului prezentului contract.
9. Executantul are obligaţia de a elabora proiectul în conformitate cu standardele tehnice şi prevederile legale referitoare la proiectarea lucrărilor de construcţie şi a celor referitoare la mediu înconjurător.
10. Dacă pe parcursul derulării contractului intervin modificări ale standardelor şi/sau legislaţiei aplicabile la elaborarea proiectului, executantul va înştiinţa achizitorul şi va transmite propuneri pentru aplicare/actualizare
11. Executantul va soluţiona neconformităţile şi neconcordanţele semnalate de către persoana autorizată de achizitor, în calitatea sa de verificator al proiectului.

**10.7 Personalul şi echipamentul, documente necesare pentru decontare, obligațiile executantului privind executarea lucrărilor**

1. Personalul executantului va avea calificarea, competenţa şi exeperienţa corespunzătoare pentru domeniile respective de activitate.
2. Persoana autorizata de achizitor poate solicita executantului să înlăture (sau să dispună să fie înlăturat) orice persoană angajată pe şantier, care:

persistă în purtare necorespunzătoare sau în lipsă de responsabilitate;

îndeplineşte îndatoririle sale cu incompetenţă sau neglijenţă;

nu respectă oricare din prevederile prezentului contract;

persistă într-un comportament care periclitează siguranţa şi sănătatea sau protecţia mediului.

1. Execuantul va transmite persoanei autorizate de achizitor detalii privind fiecare categorie de personal precum şi al fiecărui tip de utilaj existent pe şantier.
2. Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin prezentul contract în limitele prevăzute de prezentul contract.
3. Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitivă, cerute de şi pentru îndeplinirea prezentului contract, în masura în care necesitatea asigurării acestora este prevăzută în contract sau se poate deduce în mod rezonabil din acesta.
4. Executantul are obligaţia de a prezenta achizitorului, înainte de începerea execuţiei lucrării, spre aprobare, graficul de plăţi necesare execuţiei lucrărilor, în ordinea tehnologică de execuţie.
5. (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Un exemplar din documentaţia predată de către achizitor executantului va fi păstrat pe şantier de acesta în vederea consultării de către Inspectoratul de Stat în Construcţii, precum şi de către persoane autorizate de achizitor, la cererea acestora.

(3) Executantul nu va fi răspunzător pentru proiectul şi caietele de sarcini care nu au fost întocmite de el.

(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

1. Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.
2. În cazul în care respectarea şi executarea dispoziţiilor prevăzute la pct. precedent determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.
3. Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.
4. În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.
5. Pe parcursul execuţiei lucrărilor şi remedierii viciilor ascunse, executantul are obligaţia:
   * 1. de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;
     2. de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;
     3. de a lua toate măsurile rezonabile necesare pentru respectarea tuturor prevederilor legale privind protecţia mediului pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
6. Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.
7. (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:
   * 1. confortul riveranilor; sau
     2. căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

1. (1)Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care natura lucrărilor impune utilizarea de către executant a transportului pe apă, atunci prevederile de la alin. precedent vor fi interpretate în maniera în care prin „drum” se înţelege inclusiv ecluză, doc, dig sau orice altă structură aferentă căii navigabile şi prin „vehicul” se înţelege orice ambarcaţiune, iar prevederile respective se vor aplica în consecinţă.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(4) Cu excepţia unor clauze contrare prevăzute în prezentul contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

1. (1)Executantul are obligaţia de a suporta toate costurile şi taxele pentru căile de acces cu destinaţie specială şi/sau temporară care îi pot fi necesare, inclusiv cele pentru accesul pe şantier. De asemenea, executantul va obţine, cu riscul şi pe cheltuiala sa, orice alte facilităţi suplimentare din afara şantierului, care îi pot fi necesare la execuţia lucrărilor care fac obiectul prezentului contract.

(2) Executantul este responsabil (în relaţia dintre părţi) de lucrările de întreţinere, care pot fi necesare ca urmare a folosirii de către acesta a drumurilor de acces;

(3) Executantul are obligaţia de a asigura toate marcajele şi indicatoarele de-a lungul drumurilor de acces şi de a obţine aprobarea autorităţilor competente pentru marcaje şi indicatoare precum şi pentru utilizarea acestor drumuri. Achizitorul nu va fi răspunzător pentru revendicările generate de utilizarea drumurilor de acces.

1. (1) Pe parcursul execuţiei lucrării, executantul are obligaţia:

a) de a evita, pe cât posibil, acumularea de obstacole inutile pe şantier;

b) de a depozita sau retrage orice utilaje, echipamente, instalatii, surplus de materiale;

c) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

1. Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de 10 ani de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.
2. (1) Executantul are obligația de a prezenta documentele enumerate în Anexa nr. 1 la prezentul contract în vederea decontării lucrării. Neprezentarea documentelor enumerate în Anexa nr. 1 atrage după sine suspendarea plăţii.

(2) Documentele prevăzute la alin. precedent se vor depune însoțite de factură proforma în vederea verificării situațiilor de lucrări și a celorlalte documente justificative. Facturile fiscale se vor depune doar după verificarea și confirmarea de către Achizitor a situațiilor de lucrări și a celorlalte documente justificative.

(3)Executantul va prezenta orice alt document justificativ referitor la lucrare solicitat de către Beneficiar.

1. Executantul are obligaţia de a asigura transportul responsabilului cu urmărirea lucrărilor, din cadrul Consiliului Judeţean Harghita, la punctul de lucru unde se execută lucrările şi înapoi la Miercurea Ciuc, ori de câte ori este necesar. Această solicitare se va aduce la cunoştinţa Antreprenorului de către Achizitor cu 24 de ore înainte.
2. Executantul are obligaţia de a executa lucrările în concordanţă cu obligaţiile asumate prin contract şi de a raporta periodic stadiul execuţiei lucrărilor conform condiţiilor cerute de către Achizitor, precum şi de a depune toate diligenţele necesare pentru efectuarea lucrărilor la termen.
3. Executantul are obligaţia de a întocmi lunar un jurnal de şantier în care va introduce toate evenimentele legate de lucrarea în curs. Jurnalul de șantier va fi vizat de către dirigintele de șantier.

***11. Obligaţiile achizitorului***

**11.1** – (1) La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

(2) Achizitorul are obligaţia de a emite ordin de începere a lucărilor şi de a solicita executantului preluarea amplasamentului lucrării.

**11.2** - (1) Achizitorul are obligaţia de a pune la dispoziţia executantului, fără plată, amplasamentul lucrării, liber de orice sarcină.

(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.

**11.3** - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, într-un exemplar, la termenele stabilite prin graficul de execuţie a lucrării.

**11.4** - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului, precum şi pentru materializarea cotelor de nivel în imediata apropiere a terenului.

**11.5** - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

**11.6** - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

**11.7** - Achizitorul va pune la dispoziţia executantului, pentru informarea acestuia, toate datele relevante referitoare la structura geologică şi condiţiile hidrologice de pe şantier, care se află în posesia sa atât înainte de începerea lucrărilor cât şi a celor care survin pe parcursul derulării prezentului contract. Executantul va avea responsabilitatea interpretării acestor date.

**11.8** - Achizitorul va numi o persoană/mai multe persoane din personalul propriu care va/vor avea autoritatea să acţioneze în numele acestuia. Persoanele autorizate sunt directorul, șeful de serviciu și responsabilii de zonă din cadrul Direcției drumuri județene sau persoanele notificate în alt mod Executantului de către Achizitor.

**11.9** - Achizitorul va numi şi autoriza un reprezentant (inginer cu experienţă şi calificare corespunzătoare care să aibă competenţa de a-şi îndeplini responsabilităţile). Persoana autorizată de achizitor, nu va avea autoritatea de a modifica prezentul contract.

În orice situaţie în care persoana autorizată îşi exercită o autoritate specifică pentru care este necesară aprobarea achizitorului, se va considera (in interesul contractului) că acordul acestuia, a fost dat.

**11.10** - Persoana autorizată acţionează în numele achizitorului de fiecare dată când îndeplineşte sarcini sau exercită autoritatea atribuită sau implicată de contract.

**11.11** - Persoana autorizată nu are autoritatea de a absolvi nicio parte semnatară, de sarcinile, obligaţiile sau responsabilităţile prevăzute în prezentul contract.

**11.12** - Orice aprobare, verificare, certificat, consimţământ, examinare, inspecţie, instrucţie, notificare, propunere, cerere, test sau alte acţiuni similare întreprinse de persoana autorizată nu vor absolvi executantul de nici o responsabilitate pe care o are potrivit prevederilor contractului inclusiv responsabilitatea pentru erori, omisiuni, discrepanţe şi neconformităţi.

**11.13** - În cazul în care achizitorul intenţionează să înlocuiască persoana autorizată, acesta are obligaţia de a transmite executantului, cu cel puţin 3 zile înainte de data propusă pentru înlocuire, o înştiinţare cuprinzând numele, adresa şi experienţa relevantă a celui care este potenţialul înlocuitor al persoanei autorizate.

**11.14** – Achizitorul are obligaţia de a verifica documentele depuse de executant în vederea decontării lucrării conform art. 10.7 pct. 19 în termen de 30 de zile de la înregistrarea acestora la sediul achizitorului şi de a comunica executantului acceptarea sau refuzul la plată.

***12.* *Sancţiuni pentru neîndeplinirea culpabilă a obligaţiilor***

**12.1** -Dacă Antreprenorul nu termină serviciile de proiectare sau lucrările în timpul afectat duratei de execuție, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 2% din preţul contractului pentru fiecare zi de întârziere până la îndeplinirea efectivă a obligaţiilor.

**12.2** – (1) În cazul în care achizitorul nu onorează facturile în termen de 30 zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 2% din plata neefectuată pentru fiecare zi de întârziere până la îndeplinirea efectivă a obligaţiilor.

**12.3.** - Penalităţile datorate conform clauzelor 12.1. şi 12.2. curg de drept din data scadenţei obligaţiilor asumate conform prezentului contract.

**12.4** – Prin excepție de la prevederile art. 12.2 – 12.3, pentru partea de lucrare pentru care finanțarea se asigură din credit angajament potrivit Hotărârii Guvernului nr. 577/1997, cu modificările și completările ulterioare, obligația de plată va deveni scadentă doar după transferarea de către ministerul de resort a sumelor necesare la Consiliul Județean Harghita. Pentru aceste sume beneficiarul nu va datora penalități.

**12.5.** - Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeşte valoarea maximă a penalităţilor ce pot fi percepute conform clauzelor 12.1. şi 12.2., în completare, părţile datorează daune – interese în condiţiile dreptului comun.

***Clauze specifice***

***13. Garanţia de bună execuţie a contractului***

**13.1** – Executantul se obligă să constituie garanţia de bună execuţie a contractului înainte de data de ................ în cuantum de ……., pentru perioada de …… şi oricum înainte de data de începere a execuțeiei lucrărilor sub forma unui instrument de garantare emis în condiţiile legii de o societate bancară sau de o societate de asigurări.

*(se precizează modul de constituire, cuantumul şi perioada de constituire a garanţiei de bună execuţie)*

**13.2.** (1) În situaţia în care părţile convin prelungirea termenului de execuţie a lucrării contractate, pentru orice motiv (inclusiv forţa majoră), executantul are obligaţia de a prelungi valabilitatea garanţiei de bună execuţie, în maxim 10 zile de la data intrării în vigoare a actului adiţional.

(2) Garanţia de bună execuţie ce se va prelungi va fi valabilă de la data expirării celei iniţiale pe perioada de prelungire a termenului de executie pînă la semnarea procesului-verbal de recepţie la terminarea lucrarilor.

**13.3** - Achizitorul se obligă să elibereze garanţia pentru participare şi să emită ordinul de începere a contractului numai după ce executantul a făcut dovada constituirii garanţiei de bună execuţie**.**

**13.4** - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

**13.5** - Achizitorul se obligă să restituie garanţia de bună execuţie după cum urmează:

a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat pana la acea data pretenţii asupra ei, iar riscul pentru vicii ascunse este minim;

b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finala. Procesele-verbale de recepţie finala pot fi întocmite şi pentru părţi din lucrare, dacă acestea sunt distincte din punct de vedere fizic şi funcţional.

**13.6** - Garanţia tehnică este distinctă de garanţia de bună execuţie a contractului.

***14. Instalarea, organizarea, securitatea şi igiena şantierului***

**14.1. Instalarea şantierului**

1. Executantul achiziţionează pe cheltuiala şi riscul său terenurile de care ar putea avea nevoie pentru instalarea şantierului, în măsura în care cele care i-au fost puse la dispoziţie de achizitor nu sunt suficiente.
2. Executantul suportă toate schimbările referitoare la construirea şi întreţinerea instalaţiilor şantierului, cuprinzând căile de acces, drumurile de deservire care nu sunt deschise circulaţiei publice.
3. Dacă accesul pe şantier nu se poate realiza decât pe apă sau prin lucrări de dragare, îndiguire, executantul trebuie să pună gratuit la dispoziţia achizitorului şi/sau a persoanei autorizate a acestuia precum şi a angajaţilor acestuia o ambarcaţiune ori de câte ori este nevoie.
4. Executantul trebuie să afişeze la locul şantierului un panou care să conţină informaţiile prevăzute de legislaţie.
5. Executantul are de asemenea obligația de a monta un indicator/panou de informare conform modelului comunicat de către Achizitor cu următorul text: „Acest drum este reabilitat de către Consiliul Județean Harghita. – Ezt az utat Hargita Megye Tanácsa újítja fel.”, care după finalizarea lucrărilor va fi înlocuit cu următorul text: „Acest drum a fost reabilitat de către Consiliul Județean Harghita. – Ezt az utat Hargita Megye Tanácsa újította fel.”. Indicatorul/panoul de informare va fi amplasat la începutul și la sfârșitul sectorului de drum pe care se execută/s-au executat lucrările. Executantul are obligația de a păstra aceste panouri pe parcursul executării și în perioada de garanție a lucrărilor.

**14.2. Depozitarea pământului excavat**

1. Executantul achiziţionează pe riscul şi cheltuiala sa terenurile de care ar putea avea nevoie ca loc de depozitare temporară a pământului excavat în plus faţă de terenurile pe care achizitorul le pune la dispoziţie acestuia ca loc de depozitare definitivă sau provizorie.
2. Executantul trebuie să prezinte lista acestor terenuri, cu acordul prealabil al achizitorului care poate refuza autorizarea sau subordonarea dispoziţiilor speciale luate, mai ales pentru amenajarea de depozite dacă motivele de interes general, cum ar fi protecţia mediului, le impun.

**14.3. Securitatea şi igiena şantierului**

1. Executantul va lua toate măsurile în ceea ce priveşte securitatea proprie, a personalului său, precum şi ale terţilor în vederea evitării accidentelor pe şantier.Acesta va avea în vedere toate reglementările şi instrucţiunile autorităţilor competente.
2. Executantul asigură iluminatul şi curăţenia şantierului atât în interior, cât şi în exterior. În măsura în care este nevoie executantul va asigura şi împrejmuirea şantierului.
3. Executantul va lua toate măsurile necesare ca lucrările pe care le execută să nu reprezinte pericole pentru terţi sau circulaţia publică, dacă aceasta nu este deviată.
4. Punctele de trecere periculoase pe toată lungimea căilor de comunicare trebuie protejate cu panouri provizorii sau cu orice alte dispozitive potrivite. Căile de acces trebuie să fie iluminate şi, la nevoie păzite.
5. Executantul ia toate măsurile necesare pentru a asigura igena instalaţiilor de pe şantier destinate personalului, chiar şi prin instalarea reţelelor de alimentare cu apă potabilă şi de salubritate, dacă complexitatea şantierului o justifică.
6. Toate măsurile de securitate şi igenă prevăzute mai sus sunt în sarcina executantului.
7. În cazul în care executantul nu îşi îndeplineşte obligaţiile specificate mai sus şi fără a încălca atribuţiile autorităţilor competente, achizitorul, pe cheltuiala executantului, poate să ia măsurile necesare înainte ca notificarea privind neîndeplinirea obligaţiilor să producă efecte.
8. În caz de urgenţă sau pericol, aceste măsuri se vor lua fără notificare prealabilă.
9. Intervenţia autorităţilor competente sau a achizitorului nu absolvă executantul de responsabilităţi.
10. Achizitorul informează executantul de toate disfuncţionalităţile cauzate de personalul de intervenţie pe şantier împiedicând buna desfăşurare a activităţii acestuia.
11. Executantul va lua toate măsurile necesare pentru remedierea disfuncţionalităţilor constatate.

**14.4. Măsuri împotriva muncii la negru**

1. Executantul sau fiecare membru al asocierii, trebuie să impună personalului să poarte în permanenţă, în incinta şantierului, un element de identificare, conţinând informaţii cu privire la persoană şi angajator.
2. Executantul sau fiecare membru al asocierii, este obligat să stabilească o înregistrare care să cuprindă toate persoanele angajate care au acces pe şantier.
3. Înregistrarea prevăzută la pct. precedent este ţinută la zi şi pusă la dispoziţia persoanei autorizate de achizitor şi a tuturor autorităţilor competente.
4. Executantul îşi informează subcontractanţii că aceste obligaţii le sunt aplicabile. El rămâne responsabil de respectarea acestora pe toată durata de execuţie a lucrărilor.

**14.5 Semnalizarea şantierului şi paza circulaţiei publice**

1. Atunci când lucrările afectează circulaţia publică, semnalizarea utilizării de către public trebuie să fie conformă cu reglementările în materie. Aceasta se realizează sub controlul serviciilor competente de către executant aceasta din urmă având ca responsabilitate furnizare şi montarea de panouri şi dispozitive de semnalizare.
2. Dacă execuţia lucrărilor presupune devierea circulaţiei, executantul este responsabil, în aceleaşi condiţii, de la executarea şi întreţinerea semnalizării la extremităţile secţiunilor unde circulaţia este întreruptă şi a semnalizării drumurilor deviate.
   * 1. **Menţinerea reţelelor de comunicaţii şi a debitului de apă**
3. Executantul trebuie să conducă execuţia potrivit instrucţiunilor date şi a restricţiilor, în special a celor care fac referire la reţelele de comunicaţii şi la debitul de apă, astfel încât să menţină în condiţii normale de funcţionare reţelele de orice natură care traversează şantierul.
4. În cazul în care executatnul nu îşi îndeplineşte obligaţiile specificate mai sus şi fără a încălca atribuţiile autorităţilor competente, achizitorul, pe cheltuiala executantului, poate să ia măsurile necesare înainte ca notificarea privind neîndeplinirea obligaţiilor să producă efecte.
5. În caz de urgenţă sau pericol, aceste măsuri se vor lua fără notificare prealabilă.
6. Intervenţia autorităţilor competente sau a achizitorului nu absolvă de responsabilităţi executantul.

**14.7 Constrângeri speciale pentru execuţia lucrărilor în apropierea ariilor protejate**

1. Dacă execuţia lucrărilor se desfăşoară în apropierea ariilor protejate sau deţinătoare de certificate de protecţie a mediului, executantul trebuie să ia, pe riscul şi cheltuiala sa, măsurile necesare pentru a reduce în măsura în care este posibil, efectele care pot cauza dificultăţi de acces, zgomotul motoarelor, vibraţii, fum şi praf.

**14.8 Demolarea construcţiilor**

1. Executantul nu poate demola construcţiile din interiorul şantierului înainte de a notifica achizitorul. Notificarea va fi transmisă acestuia cu 10 zile înainte, iar netransmiterea unui răspuns din partea achizitorului, se consideră acord cu privire la demolarea construcţiilor.
2. În privinţa selecţiei materialelor, executantul va respecta prevederile dispoziţiilor legislaţiei în domeniu referitoare la reutilizarea sau valorificarea materialelor provenite din demolare sau demontare.

**14.9 Utilizarea explozibililor**

1. Executantul trebuie să ia pe riscul şi cheltuiala sa, toate măsurile necesre pentru ca utilizarea explozibililor să nu prezinte niciun risc pentru personal său sau pentru alţii şi a nu cauza pagube proprietăţii sau vecinătăţilor.
2. În timpul desfăşurării lucrărilor şi în special după, explozie, executantul trebuie să examineze fragmentele excavate şi straturile superioare ale “craterului” pentru ca părţi de rocă sau alte elemente să nu cadă sau să alunece direct sau indirect în crater.
3. Executantul trebuie deasemena să se asigure că niciun material susceptibil de explozie nu rămâne pe şantier sau în cazul în care rămâne, să asigure procedura de detonare, tratare, neutralizare.
   1. **Gestiunea deşeurilor pe şantier**
4. Valorificarea sau eliminarea deşeurilor create prin lucrările, obiect al prezentului contract, intră în responsabilitatea executantului.
5. Executantul, rămâne producătorul deşeurilor sale în privinţa ambalajelor produselor pe care le foloseşte şi a celor rezultate din intervenţiile sale.
6. Executantul efectuează tranzacţiile, prevăzute în legislaţie cu privire la colectarea, transportul, depozitarea, eventuala evacuarea a deşeurilor rezultate ca urmare a lucrărilor ce fac obiectul prezentului contract, conform reglementărilor legale.
7. Pentru deşeurile periculoase, se vor utiliza formularele specifcie legislaţiei în vigoare.
8. Executantul va lua permanent măsuri pentru îndepărtarea materialelor neimplicate în lucrări .
9. Pe măsură ce lucrările avansează, executantul va degaja amplasamentul pus la dispoziţie pentru execuţia lucrărilor, de deşeurile rezultate.

***15.******Începerea şi execuţia lucrărilor***

**15.1** - (1) Executantul are obligaţia de a începe prestarea serviciile pentru elaborarea documenaţiei tehnico-economice aferente în termen de .... zile de la constituirea garanţiei de bună execuţie.

(2) Executantul are obligaţia de a începe lucrările la data specificată în ordinul de începere a execuției, dar cel târziu la data predării amplasamentului prin proces-verbal.

(3) Neprezentarea executantului în vederea preluării amplasamentului atrage rezilierea contractului cu consecinţa reţinerii garanţiei de bună execuţie şi, suplimentar, plata de daune-interese pentru diferenţa dintre valoarea garanţiei de bună execuţie constituită şi cuantumul prejudiciului efectiv cauzat achizitorului. Rezilierea intervine de drept fără punere în întârziere şi fără a fi necesar îndeplinirea vreunei alte formalităţi.

**15.2** - Executantul trebuie să notifice achizitorului şi Inspectoratul de Stat în Construcţii data începerii efective a lucrărilor.

**15.3** -(1) Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.

(2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie. În cazul în care, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în prezentul contract. Graficul revizuit nu îl va absolvi pe executant de niciuna dintre îndatoririle asumate prin contract. Acest grafic va include:

(a) ordinea în care executantul intenţionează să execute lucrările, prezentare a documentelor executantului, procurare, producere, inspecţie, livrare pe şantier, construcţie, montare, testare, punere în funcţiune şi efectuare a probelor;

(b) perioadele de revizuire şi orice alte transmiteri, aprobări şi acorduri menţionate în cerinţele achizitorului;

(c) succesiunea şi termenele aferente inspecţiilor şi testelor specificate în contract, şi

(d) un raport justificativ care să includă:

(i) o descriere generală a metodelor pe care executantul intenţionează să le aplice şi a principalelor etape de execuţie a lucrărilor, şi

(ii) detalii cuprinzând estimările rezonabile ale executantului privind necesarul de personal pe categoriii numărul utilajelor executantuluii, necesare pe şantier pentru realizarea fiecărei etape principale de lucrări,

(e) toate datele, termenele şi obiectivele principale în contract, în special data de începere a lucrărilor, termenul de obţinere a autorizaţiei de construire şi durata de executie,

(f) data la care executantul şi-a planificat finalizarea lucrărilor,

(g) conexiunile logice şi dependenţele existente între activităţi,

(h) drumul sau drumurile critice,

(i) datele la care executantul necesită orice tip de informaţii sau orice altceva pe care achizitorul este obligat să i le furnizeze acestuia, inclusiv datele de acces pentru diferite secţiuni ale şantierului.

Toate programele generale ulterioare vor indica, în plus faţă de datele deja menţionate:

(j) progresul real realizat la fiecare activitate şi impactul pe care acesta îl are asupra lucrărilor restante şi

(k) orice modificare a duratei de execuţie rezultată în urma unei prelungiri a duratei acordate de către persoana autorizată de achizitor.

(3) În cazul în care executantul întârzie începerea lucrărilor, terminarea pregătirilor sau dacă întârzie executarea lucrărilor, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit prezentul contract va fi reziliat.

**15.4** - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la prezentul contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

**15.5** - Executantul va informa achizitorul cu promptitudine asupra unor posibile evenimente viitoare care pot apărea şi asupra circumstanţelor care pot afecta negativ lucrările, pot majora preţul contractului sau provoca întârzieri în execuţia lucrărilor. Achizitorul poate solicita executantului să transmită o estimare a efectului anticipat al evenimentelor sau circumstanţelor menţionate şi/sau o propunere de soluţionare a acestora.

**15.6** - (1) Materialele puse în operă trebuie să fie de calitatea prevăzută în documentaţia de execuţie.

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

**15.7** - Lucrările, componentele, materialele şi produsele se vor conforma specificaţiilor, schiţelor, studiilor, modelelor, eşantioanelor şi altor cerinţe prevăzute de contract care trebuie să fie la dispoziţia achizitorului (reprezentantului acestuia) în scopul identificării pe toată perioada execuţiei.

**15.8.** Executantul este singurul responsabil faţă de achizitor pentru furnizarea şi punerea în operă a materialelor precum şi pentru defecţiunile ce pot apărea ca urmare a asamblării lor.

**15.9** - Executantul garantează că materialele, furniturile şi echipamentele utilizate sunt noi, de primă calitate, standardizate şi uşor de înlocuit într-un interval de timp redus. Materialele, furniturile şi echipamentele folosite trebuie să fie conforme cu specificaţiile tehnice şi reglementările şi normele europene precum şi cu dispoziţiile din documentele contractului.

**15.10** - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorul, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate cu cel puțin 5 zile lucrătoare înainte de acoperirea lucrărilor ce devin ascunse, faze determinante, în vederea verificării lucrărilor pentru decontare.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

(5) Costul dezvelirii va fi suportat de către executant, indeferent de calitatea lucrărilor acoperite, dacă lucrările au fost acoperite anterior expirării termenului de 5 zile prevăzut la alin. (2).

***16. Întârzierea și suspendarea lucrărilor***

**16.1** (1) - În cazul în care:

a) volumul sau natura lucrărilor neprevăzute; sau

b) condiţiile climaterice excepţional de nefavorabile; sau

c) oricare alt motiv de întârziere care nu se datorează executantului şi nu a survenit prin încălcarea contractului de către acesta

îndreptăţesc executantul de a solicita prelungirea termenului de execuţie a serviciilor de proiectare sau a termenului de execuție a lucrărilor sau a oricărei părţi a acestora, după caz, iar părţile vor stabili prin consultare, orice prelungire a duratei de execuţie la care executantul are dreptul, părțile semnând un act adițional.

(2) Prin excepție de la prevderile alin. (1) durata de execuție nu se va prelungi în cazul în care acesta a constituit factor de evaluare a ofertei.

**16.2** - Fără a prejudicia dreptul executantului prevăzut la art. 12.2, acesta are dreptul de a sista lucrările sau de a diminua ritmul execuţiei dacă achizitorul nu plăteşte în termen de 15 zile de la expirarea termenului prevăzut la art. 20.2. În acest caz va notifica, în scris acest fapt achizitorului.

**16.3.** - Achizitorul poate oricând dispune executantului, prin notificare prealabilă, suspendarea executării unei părţi sau a tuturor lucrărilor. Pe perioada suspendării, executantul are obligaţia de proteja, păstra şi asigura paza acelei părţi sau a tuturor lucrărilor împotriva deteriorării, pierderii sau degradărilor.

**16.4** - Executantul nu va fi îndreptăţit la o prelungire a duratei de execuţie dacă aceasta a survenit ca urmare a remedierii consecinţelor unor lucrări sau materiale necorespunzătoare sau a consecinţelor omisiunii executantului de a proteja, depozita sau asigura paza.

***17. Finalizarea şi recepţia documentaţiei tehnico-economice și a lucrărilor***

17. 1 (1) Documentaţiile tehnice ce fac obiectul contractului se predau achizitorului în copie, la sediul acestuia, conform termenelor prevăzute la art. 7.2 din prezentul contract, în ...... exemplare, atât piesele scrise cît şi cele desenate.

(2) Recepţia documentaţiilor se face pe baza borderourilor de piese scrise şi desenate pe baza unui proces verbal de predare-primire a documentelor, pentru fiecare fază decontabilă, semnat de achizitor la momentul predării.

(3) În caz de constatare a unor lipsuri sau inadvertenţe în documentaţia predată, achizitorul va face obiecţiunile cuvenite în limitele temei de proiectare şi a obligaţiilor (misiunilor) asumate de executant, a normativelor şi legilor în vigoare, în maxim 60 zile de la primirea lucrării. Neprezentarea de obiecţiuni în acest termen prezumă acceptarea documentaţiei în forma predată.

**17.2** – Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

**17.3** - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

**17.4** - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

**17.5** - Recepţia se poate face şi pentru părţi ale lucrării, distincte din punct de vedere fizic şi funcţional.

**17.6. Recepţia lucrărilor şi a sectoarelor de lucrări**

1. Dacă lucrările sunt împărţite în sectoare executantul poate solicita în mod similar, emiterea unui certificat de recepţie la terminarea lucrărilor pentru fincare sector.
2. În termen de 15 zile de la primirea înştiinţării de la executant, achizitorul :
   1. va emite către executant, certificatul de recepţie la terminarea lucrărilor precizând data la care lucrările/sectorul, au fost terminate în conformitate cu prevederile contractului, cu excepţia unor lucrări minore rămase neexecutate şi a unor defecte care nu afectează substanţial folosirea lucrărilor/sectorului în scopul prevăzut;
   2. va respinge solicitarea prezentând justificări şi specificând lucrările necesare a fi executate de către executant, pentru a face posibilă remiterea certificatului de recepţie la terminarea lucrării. Executantul va termina aceste lucrări înainte de a transmite o nouă înştiinţare.
3. Procedurile pentru recepţia lucrărilor şi a sectoarelor de lucrări se vor completa cu cerinţele legilslaţiei în vigoare referitoare la recepţie.

**17.7. Recepţia unor părţi de lucrări**

1. Achizitorul poate emite un certificat de recepţie la terminarea lucrărilor pentru orice parte a lucrărilor permanente dar nu va utiliza nici o parte a lucrărilor decât ca măsură temporară specificată în contract, sau convenită de către ambele părţi
2. Dacă achizitorul utilizează o parte a lucrărilor înainte de emiterea certificatului de recepţie:

a) partea care este utilizată va fi considerată ca fiind recepţionată de la data la care a început utilizarea acesteia;

b) executantul va înceta să mai aibă responsabilitatea privind acea parte începând cu data la care a început utilizarea acesteia, dată la care responsabilitatea va trece în sarcina achizitorului, şi

c) la cererea executantului, persoana împuternicită de achizitor va emite un certificat de recepţie la terminarea lucrărilor pentru această parte.

***18. Testele la terminarea lucrărilor***

**18.1** - Înainte de începerea testelor la terminarea lucrărilor, executantul va transmite achizitorului documentele conforme cu execuţia şi manualele de exploatare şi întreţinere astfel încât achizitorul să poată exploata, întreţine, demonta, reasambla, ajusta şi repara această parte a lucărilor.

**18.2** - O astfel de parte nu va fi considerată a fi terminată în scopul recepţiei potrivit prevederilor contractuale până când aceste documente nu vor fi trimise achizitorului.

**18.3** - Testele la terminarea lucrărilor vor fi efectuate după recepţia de către achizitor a lucrărilor sau a sectoarelor de lucrări. Achizitorul va înştiinţa executantul cu 2 zile înainte de data în care vor fi efectuate testele.

**18.4** - Dacă executantul nu se prezintă la data şi locul stabilit, achizitorul poate începe efectuarea testelor, care se vor considera a fi efectuate în prezenţa executantului, iar acesta va accepta rezultatele ca fiind corecte.

**18.5** - Rezultatele testelor la terminarea lucrărilor vor fi redactate şi evaluate de ambele părţi. Se va face o evaluare corespunzătoare pentru efectul utilizării anterioare a lucrărilor de către achizitor.

**18.6** - Dacă, din motive care nu se pot atribui executantului, un test după terminarea lucrărilor sau a unui sector de lucrări nu poate fi finalizat pe durata Perioadei de Notificare a Defecţiunilor (sau oricare perioadă asupra căreia părţile au convenit), se va considera că lucrările sau sectorul de lucrări au trecut testul după terminare.

**18.7** - Dacă lucrările, sau un sector de lucrări, nu au trecut testul după terminare, fiecare parte poate solicita repetarea, în aceiaşi termeni şi condiţii. Dacă rezultatele necorespunzătoare precum şi repetarea testelor conduc la producerea de costuri suplimentare pentru achizitor, executantul va suporta contravaloarea acestora şi o va achita până cel târziu la expirarea Perioadei de Notificare a Defecţiunilor.

**18.8** - Dacă lucrările, sau un sector de lucrări, nu au trecut un test după terminare şi executantul propune corectări sau modificări ale lucrărilor sau sectorului de lucrări în cauză, acesta nu are dreptul de a efectua corectările sau modificările propuse, fără acordul prealabil al achizitorului. Achizitorul va înştiinţa executantul cu privire la acordarea dreptului de acces la lucrări sau sectorul de lucrări, în termen de 5 zile de la primirea notificării trimisă de executant. Dacă executantul nu primeşte această înştiinţare pe durata Perioadei de Notificare a Defecţiunilor, acesta va fi exonerat de această obligaţie şi se va considera că lucrările sau sectorul de lucrări (după caz) au trecut testele la terminare.

**18.9** - Dacă executantul înregistrează costuri suplimentare ca urmare a unei întârzieri nerezonabile din cauza achizitorului referitoare la permiterea accesului la lucrări sau echipamente, la investigarea cauzelor care au condus la rezultatele necorespunzătoare ale unui test sau să efectueze oricare corectări sau modificări, executantul va transmite o înştiinţare achizitorului şi va avea dreptul la plata costurilor suplimentare care vor fi incluse în preţul contractului.

***19. Perioada de garanţie acordată lucrărilor***

**19.1** – (1) Perioada de garanţie curge de la data recepţiei la terminarea lucrărilor şi până la recepţia finală.

(2) Garanţia tehnică a lucrărilor executate este de ....... ani de la data semnării procesului verbal de recepţie la terminarea lucrărilor, precum şi după împlinirea acestui termen, pe toată durata de existenţă a construcţiei, pentru viciile structurii de rezistenţă rezultate din nerespectarea normelor de execuţie.

**19.2** - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi a altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

a) utilizării de materiale, de instalaţii sau a unei manopere neconforme cu prevederile contractului;

b) neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor prezentului contract, costul remedierilor va fi evaluat şi plătit ca lucrări suplimentare.

**19.3** - În cazul în care executantul nu executălucrările prevazute la clauza 18.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***20. Situațiile de lucrări și modalităţi de plată***

**20.1 Situațiile de lucrări**

Executantul va transmite Achizitorului o situaţie de plată, însoţită de documentele prevăzute în Anexa nr. 1, care să cuprindă sumele la care se consideră îndreptăţit. Situaţiile de lucrări se vor elabora de Executant după verificarea lucrărilor de către reprezentanţii Achizitorului. Depunerea facturilor fiscale se acceptă numai după verificarea şi semnarea situaţiilor de lucrări de către reprezentanţii Achizitorului.

**20.2 Plăți interimare**

În termen de **180** de zile de la înregistrarea la sediul Achizitorului a facturilor fiscale corespunzătoare situațiilor de lucrări, dar nu înainte de verificările efectuate potrivit art. 10.7 pct. 19 Achizitorul va plăti Antreprenorului suma specificată în situaţia de plată a Executantului din care se scade suma pentru care Achizitorul şi-a motivat dezacordul. Achizitorul nu va fi condiţionat de nici o sumă pe care o considera anterior ca fiind datorată Executantului.

**20.3 Plata finală**

În decurs de **180** de zile de la înregistrarea la sediul Achizitorului a facturii fiscale, dar nu înainte de verificările efectuate potrivit art. 10.7 pct. 19 şi nu înainte de încheierea procesului verbal de recepţie le terminarea lucrărilor, Achizitorul va proceda la plata acesteia. Dacă verificarea se prelungeşte din diferite motive, dar în special ca urmare a unor eventuale litigii, contravaloarea lucrărilor care nu sunt în litigiu va fi plătită.

***21. Ajustarea preţului contractului***

**21.1** - Pentru lucrările executate, plăţile datorate de achizitor executantului sunt cele declarate în propunerea financiară, anexă la prezentul contract.

**21.2** - Preţul contractului este ferm şi nu se ajustează.

***22. Asigurări***

**22.1** - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

(2) Asigurarea se va încheia cu o agenţie de asigurare autorizată. Contravaloarea primelor de asigurare va fi suportată de către executant din capitolul „Cheltuieli indirecte”.

(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

(4) Executantul are obligaţia de a se asigura că subcontractanţii au încheiat asigurări pentru toate persoanele angajate de ei. El va solicita subcontractanţilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

**22.2** - Executantul are obligaţia să asigure utilajele pentru o valoare cel puţin egală cu valoarea totală de înlocuire a acestora, inclusiv livrarea pe şantier. Pentru fiecare din utilajele executantului asigurarea trebuie să fie în vigoare pe perioada transportului pe şantier şi pînă în momentul în care utilajul nu mai este necesar ca utilaj al executantului.

**22.3** - Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

***23. Amendamente***

**23.1** - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**23.2** - Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări ale legii.

***24. Subcontractanţi***

**24.1** - Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

**24.2** - (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de identificare ale acestora se constituie în anexe la contract.

**24.3** - (1) Executantul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de executant de modul în care îşi îndeplineşte partea sa din contract.

**24.4** - Executantul poate schimba oricare subcontractant numai dacă acesta nu şi-a îndeplinit partea sa din contract sau şi-a îndeplinit-o necorespunzător.Schimbarea subcontractantului nu va modifica preţul contractului şi nu se va efectua decât după notificarea achizitorului şi primirea aprobării din partea acestuia**.**

**24.5** - Executantul nu are dreptul de a înlocui subcontractanţii nominalizaţi în cazul în care înlocuirea acestora conduce la modificarea propunerii tehnice sau financiare, anexă la prezentul contract.

**24.6** - Executantul va răspunde pentru actele şi faptele subcontractantilor săi şi ale experţilor, agenţilor, salariaţilor acestora, ca şi cum ar fi actele sau faptele sale. Acceptarea de către achizitor a subcontractării oricărei părţi a prezentului contract nu va elibera executantul de niciuna dintre obligaţiile sale din prezentul contract.

**24.7** - Niciun contract de subcontractare nu va crea raporturi contractuale între subcontractant şi achizitor.

***25. Cesiunea***

**25.1** - Executantul are obligaţia de a nu transfera total sau parţial obligaţiile sale asumate prin prezentul contract.

**25.2** – Executantul poate cesiona dreptul său de a încasa contraprestaţia lucrării executate, în condiţiile prevăzute de dispoziţiile Codului Civil.

**25.3** - Solicitările de plată către terţi pot fi onorate numai după operarea unei cesiuni în condiţiile 25.2.

***26. Încetarea şi rezilierea contractului***

**26.1** - Prezentul contract va înceta automat dacă în termen de 30 zile de la data specificată în ordinul administrativ de începere, executantul nu a demarat execuţia lucrărilor.

**26.2** - Prezentul contract va înceta automat dacă nu a generat nicio plată într-o perioadă de 12 luni de la semnarea sa de către părţi. Încetarea va opera de plin drept, fără necesitatea vreunei formalităţi sau intervenţia autorităţilor sau a instanţei de judecată .

**26.3** - Încetarea prezentului contract de servicii în condiţiile art. 26.1 şi 26.2. nu va produce niciun fel de efecte asupra altor drepturi ale achizitorului şi executantului dobândite în baza prezentului contract.

**26.4** - Suplimentar faţă de cauzele de încetare definite la art. 26.1 şi 26.2, Achizitorul are dreptul să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară în oricare dintre situaţiile următoare, dar nelimitându-se la acestea:

1. executantul nu execută contractul în conformitate cu obligaţiile asumate, abandonează lucrările sau nu respectă instrucțiunile motivate ale achizitorului;
2. executantul refuză sau omite să aducă la îndeplinire dispoziţiile emise de către achizitor sau de către reprezentantul său autorizat;
3. executantul cesionează contractul sau subcontractează fără a avea acordul scris al achizitorului;
4. executantul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
5. executantul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
6. executantul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;
7. împotriva executantului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;
8. are loc orice modificare organizaţională care implică o schimbare cu privire la personalitatea juridică, natura sau controlul executantului, cu excepţia situaţiei în care asemenea modificări sunt înregistrate într-un act adiţional la prezentul contract;
9. apariţia oricărei alte incapacităţi legale care să împiedice executarea Contractului;
10. executantul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele;
11. executantul nu se conformează într-o perioadă de timp rezonabilă notificării emise de către Achizitor, care îi solicită remedierea executării necorespunzătoare sau neexecutării obligațiilor din prezentul contract, care afectează în mod grav executarea corespunzătoare și la timp a lucrărilor;
12. apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

**26.5** - Dacă Achizitorul reziliază Contractul, va fi îndreptăţit să recupereze de la executant fără a renunţa la celelalte remedii la care este îndreptăţit în baza acestuia, orice pierdere sau prejudiciu suferit până la un nivel egal cu valoarea contractului.

**26.6** – În cazul rezilierii contractului, achizitorul va întocmi situaţia lucrărilor efectiv executate, inventarul materialelor, utilajelor şi lucrărilor provizorii, după care se vor stabili sumele care urmează să le plătească în conformitate cu prevederile contractului, precum şi daunele pe care trebuie să le suporte executantul din vina căruia s-a reziliat contractul.

**26.7** – În cazul prevăzut la art. 26.6., achizitorul va convoca în max. 15 zile de la data rezilierii contractului, comisia de recepţie, care va efectua recepţia cantitativă şi calitativă a lucrărilor executate.

**26.8** - În cazul în care oricare dintre părţi încalcă prevederile Contractului prin neîndeplinirea unei/unor obligaţii care îi revin potrivit acestuia, partea prejudiciată prin încălcare va fi îndreptăţită la următoarele remedii:

a) despăgubiri; şi/sau

b) rezilierea Contractului.

**26.9** - În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Executantului sau poate executa garanţia de bună execuţie.

**26.10** – După rezilierea contractului, achizitorul poate decide continuarea execuţiei lucrărilor cu respectarea prevederilor legale privind achiziţiile publice.

***27. Suspendarea Contractului***

**27.1** - În cazul în care executarea Contractului este viciată de erori substanţiale, nereguli sau de fraudă, Achizitorul va suspenda executarea acestuia.

**27.2** - În cazul în care erorile substanţiale, neregulile sau frauda, sunt imputabile executantului, Achizitorul poate suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.

***28. Încetarea Contractului din iniţiativa executantului***

**28.1** - În urma unui preaviz de 15 zile acordat Achizitorului, executantul poate rezilia prezentul contract dacă Achizitorul:

1. nu îşi îndeplineşte obligaţia de plată a sumelor datorate acestuia în baza oricărei certificări din partea achizitorului, după expirarea termenului limită prevăzut la art. 12.2 din prezentul contract.
2. nu îşi îndeplineşte una sau mai multe din obligaţiile sale, cu privire la care a fost notificată în mod repetat;
3. suspendă executarea contractului sau a oricărei părţi a acestuia pentru mai mult de 180 de zile pentru motive nespecificate în Contract sau independente de culpa executantului.

**28.2** - Rezilierea nu va afecta niciun alt drept al Achizitorului sau al executantului dobândit în temeiul prezentului Contract.

**28.3** - În eventualitatea unei asemenea rezilieri, Achizitorul va despăgubi executantul pentru orice pierdere sau prejudiciu suferit. Această plată nu va putea avea un cuantum care să conducă la depăşirea de către plăţile totale efectuate a valorii contractului.

***29. Forţa majoră***

**29.1** - Forţa majoră este constatată de o autoritate competentă.

**29.2** - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**29.3** - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**29.4** - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**29.5** - Dacă forţa majoră acţionează sau se estimează că va acţiona o perioada mai mare de 3 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**29.6** - Nu va reprezenta o încălcare a obligaţiilor din prezentul contract de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării Contractului de către părţi.

**29.7** - Executantul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul Contract este rezultatul unui eveniment de forţă majoră. În mod similar, Achizitorul nu va datora dobândă pentru plăţile cu întârziere, pentru neexecutare sau pentru rezilierea de către executant pentru neexecutare, dacă, şi în măsura în care, întârzierea Achizitorului sau altă neîndeplinire a obligaţiilor sale este rezultatul forţei majore.

**29.8** - Dacă oricare parte consideră că au intervenit împrejurări de forţă majoră care pot afecta îndeplinirea obligaţiilor sale, va notifica imediat celeilalte părţi cu privire la natura, durata probabilă şi efectul probabil al împrejurării de forţă majoră. În lipsa unor instrucţiuni scrise contrare ale achizitorului, executantul va continua îndeplinirea obligaţiilor sale în baza Contractului în măsura în care acest lucru este posibil în mod rezonabil şi va căuta toate mijloacele rezonabile alternative, pentru îndeplinirea obligaţiilor sale care nu sunt afectate de evenimentul de forţă majoră. Executantul nu va utiliza asemenea mijloace alternative decât în urma instrucţiunilor în acest sens ale achizitorului, sau ale persoanei autorizate a acestuia.

**29.9** - Dacă executantul suportă costuri suplimentare ca urmare a conformării cu instrucţiunile achizitorului sau a utilizării de mijloace alternative potrivit art.28.7. totalul sumelor corespunzătoare acestor costuri va fi certificat de către achizitor.

***30. Drepturi de proprietate intelectuală***

**30.1** În relaţia dintre părţi, executantul îşi va păstra dreptul de autor şi alte drepturi de proprietate intelectuală asupra documentelor elaborate în faza de proiectare.

**30.2** (1) Prin semnarea prezentului contract, executantul acordă achizitorului licenţă permanentă, transferabilă, neexclusivă şi scutită de taxă de redevenţă, pentru a copia, folosi şi transmite documentele elaborate de executant, inclusiv efectuarea şi folosirea modificărilor acestora.

(2) Această licenţă:

a) se va aplica pe întreaga durată de viaţă programată sau efectivă (cea mai lungă din cele două) a părţilor relevante ale lucrării;

b) va da dreptul oricărei persoane care se află în posesia licită a sectoarelor relevante de lucrări să multiplice, să folosească şi să transmită documentele executantului în scopul finalizării, operării, întreţinerii, modificării, ajustării, reparării şi demolării lucrărilor, şi

c) în cazul în care documentele executantului se găsesc în forma unor programe de computer sau alt tip de software, va permite folosirea acestora pe orice computer de pe şantier şi alte locuri prevăzute în prezentul contract, inclusiv pe computerele furnizate şi înlocuite de către executant.

**30.3** Documentele executantului şi alte documente de proiectare întocmite de executant (sau în numele acestuia) nu vor fi, fără acceptul acestuia, copiate sau transmise de către achizitor (sau în numele acestuia) unei terţe părţi pentru a fi utilizate în alte scopuri decât cele permise de prezentul contract.

***31. Soluţionarea litigiilor***

**31.1** - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**31.2** - Dacă, după 30 de zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***32. Limba care guvernează contractul***

Limba care guvernează contractul este limba română.

***33. Comunicări***

**33.1** - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

**33.2** - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***34. Legea aplicabilă contractului***

**34.1** - Contractul va fi interpretat conform legilor din România.

**34.2** - Executantul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări.

**34.3** - Executantul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

Părţile au înţeles să încheie azi .................. prezentul contract în două exemplare, câte un exemplar pentru fiecare parte.

Achizitor, Executant,

............................. ..............................

*(semnătură autorizată) (semnătură autorizată)*

*LS*

Anexa nr. 1

la contractul nr. ………………/………………/……………………

**DOCUMENTE NECESARE PENTRU DECONTARE**

|  |  |
| --- | --- |
| Nr | DOCUMENT |
| 1. | DEPUNEREA FACTURILOR FISCALE |
| - Facturile fiscale se depun la Registratura Consiliului Judeţean Harghita numai după verificarea şi confirmarea situaţiilor de lucrări şi a celorlalte documente justificative |
| 2. | DOCUMENTE NECESARE PENTRU PLATA PARŢIALĂ |
| - Factura fiscală |
| - Autorizaţia de construire/Situaţia de lucrări vizată de către dirigintele de şantier |
| 2.1. | Documente justificative |
| - Procese-verbale care dovedesc executarea măsurătorilor la faţa locului de către personalul autorizat (diriginte de şantier) sau măsurătorile efectuate de către un laborator autorizat conform normelor legale |
| - Documente care să ateste originea şi calitatea materialelor utilizate |
| - Alte documente însoţitoare (ex. bon de transport, etc.) |
| 2.2. | Jurnalul de şantier |
| - Fazele de lucrări executate |
| - Perioada în care au fost executate |
| - Materialele şi alte resurse utilizate pentru executarea lucrărilor |
| - Condiţiile în care au fost executate lucrările (condiţii meteo, temperatură) |
| - Personalul care a executat şi a supravegheat lucrarea |
| 2.3. | Alte documente |
| - Procesul verbal de predare a amplasamentului |
| - Procesele verbale de lucrări ascunse, Buletine de verificare şi încercări |
| - Dosar numerotat |
| - Pagină de titlu (contract, denumire lucrare, executant, tipul decontării – parţial/final) |
| - Opis |
| 3. | DOCUMENTE NECESARE PENTRU PLATA FINALĂ  În completarea documentelor depuse la plata parţială se va depune: |
| - Raportul final al dirigintelui de şantier |
| - Referatul proiectantului privind executarea lucrării |
| - Procesul verbal de recepţie la terminarea lucrărilor |
| - Cartea construcţiei |

**Achizitor, Executant,**

**JUDEŢUL HARGHITA**

**CONSILIUL JUDEŢEAN HARGHITA**